বিশ্বকাপে ব্যর্থতার দায় নিয়ে হোর্হে সাম্পাওলি বিদায় নিয়েছেন। নতুন কোচ লিওনেল স্ক্যালোনি দায়িত্ব পাওয়ার পর দুটো প্রীতি ম্যাচ খেলেছেন। তবে যুক্তরাষ্ট্রে যাওয়া সে স্কোয়াডে মেসি ছিলেন না। কারণ, আপাতত আর্জেন্টিনা দলে খেলার ইচ্ছে নেই বলে জানিয়ে দিয়েছেন মেসি। আগামী বছর কোপা আমেরিকায় খেলবেন কি না সেটাও নিশ্চিতভাবে বলা যাচ্ছে না। আর্জেন্টিনার হয়ে আর কখনো তাঁকে দেখা যাবে কি যাবে না, এ নিয়েও শঙ্কা আছে। ম্যারাডোনার কথা যদি মেনে নেন মেসি, তাহলে আর সে সম্ভাবনা নেই।